Ar oaskadenn neo ket eun dineh evid Alfred, e zineh eo e skrivan e  brezouneg. An dra-man a zo ar goulenn pouezusoh pouezusan ag an amzer  vreman. An oll dud a horto heb huanad ar peh a lârei ar penn-renour  amerikan    Iskiz eo din pa ven pismiget diarbenn ma feson komz brezouneg ged eun  den a ne skriv gwech erbed e brezouneg  revé e brofil.    Nouian ket ma deo Alfred eun peurunvanour - e chonjou pell dehou ma  laka da gredein an dra-ze - ha ma chonj e ma ar peurunvan ar brezouneg  unan a vehé mad. Ma chonjer an dra-ze, eo red dehoñ chonj ne skrive  ket mad Ar Gonideg ar brezouneg. An extremisted a arru berped da  vennoziou sod. Ohpenn, ar poell moral a zo eneb dar peurunvan. El  mam-eus skrivet eur wech : eur heltieger oun, heb hirêh erbéd eid an  amzer pa oe ar Voched mistri Breiz.  Petra ra enni ar poell moral ? Ma  lakam anehañ en ekonomiez, erfin ! eo red el lakaad partoud. Me a el  laka partoud. Ohpenn, nameid àr poent ar yez, eo ar skolveurieg ar  gwellan skritur. Choejet am-eus ar skritur skolveurieg ha skrivan dar  liesan e gwenedeg-izel, heb an aotre da Alfred. Peben lon fall oun, ha  paour-kêh Alfredig a ne chilaouan ket !    Marteze e kred Alfred ma ran fariou pa skrivan e brezouneg. Gouzoud a  ran, ha peb hani a ra farïou àr Internet,  e-men e skrivam bian dar  liesan, zokén Tepod Gwilhmod, a zo ar gwellan etrezom, ha pell dohom,  evid ar yez. Dibaod eo, med a-wechou e ankouah ean eùé eur hemmadur  bennag. (E galleg eùé e ram fariou a skritur a ne rahem ket e leh all  Penaoz ne rahem ket e brezouneg eùé ? dreistoll pa dleam er mem amzer  respond deun den en or hein hag a lâr : « Ma zigareit, med  excepsionel hiriou e cherran an cyberdi abretoh. Hastit buan achuein !  »)    Med dres, e komz  hag e skriv, a wellaer ar brezouneg. Ar wech ketan pa  doun bet imbannet e Brud Nevez, ind ou-deus korijet meur a zeg fari em  fennad. En niverenn ma za, ou-deus korijet nameid unan. (Deraouet am-  boe eur frazenn ged « E pad e veajou… » Da heul am-eus chanjet « E-pad  ar veajou e-neus greet » hag am-eus ankouahet lemel ar hemadur : « E-  pad ar beajou… »)    Ohpenn, fariou a ran a wechou, sur eo.    Pa ouiez e ri farïou ma skrivez pe ma gomzez, e hellez choej etre  daou  feson gober :  Ar feson Per-Jakez Heliaz. Estlamm am-eus eid ar skrivagnour braz, med  eun dei pa oe levezonet fall, dam chonj, e-neus krivet « eo ar  brezoneg evel eur iliz-veur goz ha goann. Arabad he doucha ».    Ged ar frazenn-ze e kondaonne ar brezoneg dar maro. Nameid an dud goz  a disket ou-doe ar gwir er gomz.    An eil feson eo hani ar Brovansiz. En eur manifestadeg en Arles e oa  skritellou hag a lâre :    LOU QUESCARRAUGNO LA  LENGO LA NAFRO  LOU QUE LA PARLO GES LA TÙO    (Neb a gomz ar yez fall, a he vlès,  Neb a gomz anehi gwech erbed a he lah)    Rezon ou-deus ar Brovansiz.    Anaouet am-eus eur Brezon pa oen e chom e Toulouza. Deuz eun tiegeh  broadelour e oa, hag a gomze ar brezoneg mad-kenan, med kas en-doe eid  ar yez. Peb gwech pa rê eur fari e veze tabutet ged e dad. An den-man,  èl-rezon ne-neus komzet gwech erbéd e brezouneg de vab, a zo tost da  ugent vle  breman.    Eur gazetenn he-doe greet eur wech eur pennad diar-benn eun den deuz  Rodez (Aveyron) hag a gomze e yez oc de vab deg vlé koz.  Ar journalist a lâr deun ampoent : « occitanist oh, neusen »  Non ket ! An occitanisted a bismig berped ar feson komz ag an dud,  hag ind a lenn ar yez referañsiel ag o mestr-chonj Alibert. Me gomz  yez ar Rouergue dam mab ha nen dabutan gwech erbed pa ra eur fari.  Da chwer, eur mintin e tihun e lâroud din : « Ei rêvat  aquesto nuech  » (« Rêvet » am-eus e-pad an noz)    Eun occitanist en-dehe lâret diohtu : « Arabad lâroud « rêva » med «  soumia ». Rêva a zo galleg ha fall…… »  Me meus delhet naturel ged ar gaoz : « Ah ? E quas soumiat ? » (Ah ?  ha petra peus hunvreet ? »)      Eur lezenn a yezoniez e lakan aman : « AR YEZ VAD A KAS AR YEZ FALL  KUIT »  (ma vefeh ma skolidi e lârfen : Notet e ru e ho kaierou)    Pa gaoz daou zen, unan a oèr mad ar yez, e gile  a he oèr fall : an  hani a gomz mad a levezon berped an hani rall, ha gwech erbed ar  hontrel.    Lâroud a rahen zokén : pa gaoz daou zen a oèr fall ar yez, ind a en em  levezon mad unan de gile. Perag ?    Estlammuz e vefe e rafent an daou ar memez fariou er mem lehiou.  Neusen, ma lakam eid boud eeun : unan a ra dreistoll farïou ged ar  hemmaduriou. E gile a ra farïou ged ar verbou. Peb hani a zisk de  gile penaoz e ve kemmet mad pe gonjuget mad.    Teorik e vefe, ne ma hredet ket ?    Eur chwer am-eus, eun arnod skiantel « àr skeul vraz ».    Deuz 1975 (pa varùas Franco) bitag 1990 am-eus kleùet tud Barselona  komz eur hatalaneg fall : giriou spaniol niverusoh eged ar re  gatalaneg, troiou lâred choarzuz spanioleg, diestériou a zistag  zoken. An darn vrasan ag an dud nhelle ket mui gober ar « j » hag ind  a lâre « y »….    Derhel a ran ar chonj ag eun den a lâre din e-pad ar bleadou 90 hoah :  « Gwech erbed e komzint mad ». Koulskoude distag an dud a oa gwelloh-  tre hag ged ar skol ar giriou katalaneg a dape goustadig leh dar  giriou spanioleg. Med an den a remerket penaoz an dud a gomze, a gane  ar frazennou ged ar pouez-moueh kastillan, ha gwir e oa.    Ha neoah hiriou an dei, an dud a gomz mad, parfed, ged ar pouez-moueh  katalaneg parfed. An unan dre gant ag an dud a gomze mad ou-doe  levezonet er fin an 99% ag an dud a zistage fall.    Eid  savetein ar brezouneg eo red komz, komz, ha komz. Neb a gomz mad a  lenn neb a gomz fall, neb a gomz fall a lenn neb a gomz fall, neb a  gomz fall a lenn eùé neb ne gomz ket.    Eur yez « iliz-veur goz ha goann » a ne douch den erbed anehi, a zo  tonket dar maro.    Bevet ar vuhe !      PS :    Si quelquun pouvait traduire ça pour Alfred. Jai cru comprendre  quil ne parlait pas du tout breton.    .